Efter sin første hustrus død ægtede han den 14. november 1776 Cathrine Gertrud Matthiesen (13. juni 1755 – 24. marts 1807). Hun var datter af justitsråd og rådmand Conrad Matthiesen i [[Altona]]. Ved sin død efterlod Oeder enke og tre børn. Det var vistnok for disses skyld, at han et par år forud havde erhvervet sig et tysk adelspatent. Tre år før sin død havde han den tilfredsstillelse at modtage opfordring til at vende tilbage til Danmark. Nu havde de reformer sejret, som han havde arbejdet for. Men han følte sig da for gammel til ny virksomhed.<ref name="DBL 348f">[https://runeberg.org/dbl/19/0438.html Oeder, Georg Christian, 1728-91, Botaniker og Statsøkonom] ''[[Dansk Biografisk Leksikon]]'', s. 348f]</ref>
Litteratur Historie